**8522 Nemesgörzsöny, Széchenyi u. 10.**

**ikt.szám:Ng/36-../2024.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2024. szeptember 27-i nyilvános üléséről, mely 10 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László

Buzás Sándor

Csuka Géza alpolgármester

 Dombó Lászlóné

Távol van: Keresztes Lajos

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 4 fő jelen van. Keresztes Lajos képviselő távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**36/2024.(IX.27.) önkormányzati határozat**

Nemesgörzsöny Község Önkormányzatának képviselő-testülete 2024. szeptember 27-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2024. évi költségvetésének módosítása

Előadó: polgármester

1. Nemesgörzsöny Község Önkormányzata 2024. évi költségvetésének módosítása

Előadó: polgármester

1. Iskolai körzethatár tárgyalása

Előadó: polgármester

1. Tájékoztató az elmúlt időszak és az elkövetkezendő időszak fontosabb eseményeiről

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2024. évi költségvetésének módosítása**

**Előadó: polgármester**

Tatai László polgármester ismerteti a Nemesgörzsönyi Közös Önkormányzati Hivatal 2024. évi költségvetésének módosítását a kiküldött előterjesztés szerint.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozza:

**37/2023. (IX.27.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal 2024. évi költségvetésének módosítását.

Felelős: jegyző, aljegyző

Határidő: 2024.09.30.

**2)Nemesgörzsöny Község Önkormányzata 2024. évi költségvetésének módosítása**

**Előadó: polgármester**

Az Önkormányzat eredeti költségvetési főösszege 300.145 e Ft, a módosított költségvetési főösszeg 309.626 e Ft.

Kiadási oldalon módosítás vált szükségessé az alábbi tételeken:

* Egyéb szolgáltatási kiadások és a felújítások között átcsoportosításra került a teljesítésnek megfelelően a külterületi útfelújítás költsége.
* Tartalék összege emelésre került .
* A víziközmű vagyon átadása miatt bevételi és kiadási oldalon megjelent 510 ezer Ft fejlesztési forrás az előirányzatok között.

Bevételi oldalon:

* 2023.évi maradvány összege korrekciózásra került a beszámolóban kimutatott pénzmaradványnak megfelelően. Csökkent az előirányzat.
* Sikeresen elnyert MFP pályázatnak megfelelően a felhalmozási célú támogatások áht-n belül előirányzata 5.995 ezer Ft-ra emelkedett.
* A víziközmű vagyon átadása miatt bevételi és kiadási oldalon megjelent 510 ezer Ft fejlesztési forrás az előirányzatok között.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**7/2024. (IX.30.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy az önkormányzat 2024. évi költségvetéséről szóló 3/2024.(II.14.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**3)Iskolai körzethatár tárgyalása**

**Előadó: polgármester**

Tatai László polgármester elmondja, hogy megküldte a Pápai Tankerületi Központ az iskolai körzethatárral kapcsolatos levelét. Ismerteti az előterjesztést. A kötelező félvételt biztosító iskola továbbra is a Vargha Gyula Református Általános Iskola. Halmozottan hátrányos gyermek a településen nincs.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**38/2024.(IX.27.) önkormányzati határozata**

Nemesgörzsöny Község Önkormányzat Képviselő-testülete 20/2012. (VIlI.31.) EMMI rendelet 24. § (1) bekezdésében foglalt véleményezési jogkörében eljárva, a Vargha Gyula Református Óvoda és Általános Iskola – megállapított felvételi körzethatárával egyetért. Halmozottan Hátrányos helyzetű gyermekek létszáma: 3 fő.

Felelős: polgármester

Határidő: azonnal

**4)Tájékoztató az elmúlt időszak és az elkövetkezendő időszak fontosabb eseményeiről**

**Előadó: polgármester**

Tatai László polgármester elmondja, hogy hétvégén lesz a bográcsozás, reméljük nem fog esni az eső. Sokan jelentkeztek, 15 csapat lesz. 3 kg combot kap minden csapat. Október 7.-én lesz az alakuló ülés, 22.-én a megemlékezés, gyertyagyújtás.

Buzás Sándor képviselő elmondja, hogy focimeccs is lesz, az autókkal álljanak ki az út szélére, valamint az éthordózást most sem kell megengedni.

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. szeptember 27-i nyilvános ülést 10 óra 40 perckor berekeszti.

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző